Məzmun
------

Filmdəki hadisələr ucqar dağ kəndində baş verir. Kinolent əbədi bir mövzuya-atalar və oğullar probleminə toxunmuşdur. Burada yaşlılar tərəfindən diktə şəraitində yeniyetmələrin şüurunun formalaşmasından və yetkinləşməsindən danışılır.

Əhvalat ucqar dağ kəndi Daşdatükdə baş verir. İstedadlı və prinsipial pedaqoq Şəmsi (Səyavuş Aslan) kənd məktəbinə direktor təyin olunur. O, şagirdlərdə dərsə məsuliyyət hissini artırmaq üçün dərs ilinin sonunda "direktor yoxlaması" keçirməyi qərara alır. Bu yoxlamadan keçə bilməyən şagirdlərin sinifdə qalacağı bildirilir. Direktorun qərarı valideynlərdə, təhlil idarəsinin rəhbərliyində etiraz doğurur. Müəllimlərdən biri Kazım (Şahmar Qəribli) direktordan yuxarılara donos yazır. Şagirdlər onu ciddiyə almır. Onun məktəbin yarımçıq qalmış tikintisini davam etdirmək üçün yuxarı dairələrə müraciətinə etinasız yanaşılır. Hətta ailəsində arvadı Nərgiz (Nəcibə Hüseynova) ərinə qarşıdır, onun kənd məktəbində direktor işləməsindən narazıdır. O, ərindən şəhərə köçməyi tələb eləyir. Ancaq Şəmsi geri çəkilmək fikrində deyil.

Şəmsinin fədakarlığına baxmayaraq, kənd camaatı onu qəbul etmir. Onun şagirdlərin savadlı olması uğrunda apardığı mübarizəni özlərinə vurulan ziyan kimi qəbul edirlər. Rayon təhsil şöbəsinə şikayətlər də nəticə vermir. Onlar direktorun kənddən getməsini, onun uşaqlara əziyyət verdiyini düşünürlər.

Ümumiyyətlə, Şəmsi müxtəlif cəbhələrdə təkbaşına mübarizə aparır. O, həm dərsin keyfiyyətini qaldırmaq istəyir, həm ailələrlə görüşür, onlarla maarifləndirmə işi aparır, həm kənddən gənclərin getməsinin qarşısını almaq üçün çalışır, həm məmurlarla mübarizə aparır və üstəlik, vicdanlı olduğuna görə evdə arvadının tənbehləriylə üzləşir. Hətta oğlu belə onu ciddiyə almır. Şəmsinin mübarizəsi Don Kixotun yel dəyirmanı ilə mübarizəsini xatırladır. Buna baxmayaraq, direktor yolundan dönmür və yoxlama imtahanını keçirir.

Film haqqında
-------------

* Film Mərkəzi televiziyanın (Moskva) sifarişi ilə çəkilmişdir.
* Azərbaycanda filmin rus variantı saxlanılmışdır. Azərbaycan variantı isə çox güman ki, Moskvada saxlanılır.
* 2011-ci ildə filminin bərpası başa çatıb. Bərpa Dövlət Film Fondu və Rusiya Teleradio Fondu ilə birlikdə həyata keçirilib. Rus dilində olan film Azərbaycan Dövlət Televiziyası tərəfindən dublyaj olunub.

Filmin heyəti
-------------

### Film üzərində işləyənlər

**Ssenari müəllifi:** Asim Cəlilov
**Quruluşçu rejissor:** Tofiq İsmayılov
**Quruluşçu operator:** Valeri Kərimov
**Quruluşçu rəssam:** Nadir Zeynalov
**Bəstəkar:** Eldar Rüstəmov
**Səs operatoru:** Nataliya Nuriyeva
**Rejissor:** Zəfər Murtuzov
**Məsləhətçi:** Əjdər Ağayev (pedaqogika elmləri namizədi)
**Quraşdırılmış səhnələrin operatoru:** Ramiz Babayev
**Quraşdırılmış səhnələrin rəssamı:** Eduard Abdullayev
**Montaj edən:** Nataliya Albitskaya, Lyudmila Lotina
**Qrim rəssamı:** Telman Yunusov
**Geyim rəssamı:** Məlahət Hümbətova
**Rejissor assistenti:** A. Əliyev, E. Bayramov
**Operator assistenti:** Xaqani Hüseynov, R. Səfərəliyev
**Redaktor:** L. Kazaçenko
**İnzibatçı:** Vladimir Dudniçenko, Liliya Zöhrabova
**Çalır:** SSRİ Dövlət Kinematoqrafiya Komitəsinin Simfonik Orkestri
**Dirijor:** Konstantin Krimets
**Mahnıların mətni :** M. Muradov
**Mahnı ifa edən:** Mübariz Tağıyev
**Filmin direktoru:** Əli Məmmədov
### Rollarda

Səyavuş Aslan-Şəmsi
Nəcibə Hüseynova-Nərgiz
Firəngiz Şərifova-Güllü
Əşrəf Quliyev-Musa
Şahmar Qəribli(Şahmar Qəribov kimi)-Kazım
Yaşar Nuri-Rizvan
Yalçın Əfəndiyev-Yalçın
Aygül İsmayılova-Gülçöhrə
Elnur Məmmədov-Qurban
Natiq Abdullayev-Şəhriyar
Əminə Yusifqızı-Firuzə
Hacı İsmayılov-Mühasib
Rəfael Dadaşov-İnspektor
Qəmbər Yusifov-İsfəndiyar
Rafiq Kərimov-Lətif
Şücaət Həbibov-Briqadir
Zəroş Həmzəyeva-Səməngül
Arif Quliyev-Bufetçi
Cahangir Aslanoğlu-Rayon maarif müdiri
Sona Mikayılova-Poçt işçisi
F. Əsgərova
B. Hacıyev
N. Axundova
E. Hüseynova
R. Abdullayeva
E. Əliyev
K. Rzayev
Muxtar Maniyev-Rayon təhsil işçisi
Mayak Kərimov-Rayon təhsil işçisi
Larisa Xələfova-Rayon təhsil işçisi

İstinadlar
----------

1. 1 2 3  *Sevda Sultanova.* "O məktəb direktorunu kənddə niyə qəbul etmirdilər?" (az.). Lent.az. 21 oktyabr 2017. 2017-11-29 tarixində orijinalından arxivləşdirilib. İstifadə tarixi: 2017-11-21.
2. ↑  "Yay gününün xəzan yarpaqları"[*ölü keçid*]  (az.)

Həmçinin bax
------------

Azərbaycan filmlərinin siyahısı

Xarici keçid
------------

Filmi izlə